CELEX: 62014TA0644
Language: lv
Date: 2017-07-20 00:00:00
Title: Lieta T-644/14: Vispārējās tiesas 2017. gada 20. jūlija spriedums – ADR Center/Komisija Finanšu atbalsts — Vispārējā programma “Pamattiesības un tiesiskums” laikposmā no 2007. līdz 2013. gadam — Īpašā programma “Civiltiesības” — Prasība atcelt tiesību aktu — Lēmums, kas ir izpildes rīkojums — LESD 299. pants — Akta izdevēja kompetence — Labas pārvaldības princips — Prasība noteikt Komisijai pienākumu izmaksāt atlikušo summu, kas ir izmaksājama atbilstoši nolīgumiem par subsīdijām — Prasības daļēja pārkvalificēšana — Šķīrējklauzula — Vispārējās tiesas kompetence — Pieļaujamās izmaksas

4.9.2017   
            
            
               LV
            
            
               Eiropas Savienības Oficiālais Vēstnesis
            
            
               C 293/29
            
         Vispārējās tiesas 2017. gada 20. jūlija spriedums – ADR Center/Komisija
   (Lieta T-644/14) (1)
   
   (Finanšu atbalsts - Vispārējā programma “Pamattiesības un tiesiskums” laikposmā no 2007. līdz 2013. gadam - Īpašā programma “Civiltiesības” - Prasība atcelt tiesību aktu - Lēmums, kas ir izpildes rīkojums - LESD 299. pants - Akta izdevēja kompetence - Labas pārvaldības princips - Prasība noteikt Komisijai pienākumu izmaksāt atlikušo summu, kas ir izmaksājama atbilstoši nolīgumiem par subsīdijām - Prasības daļēja pārkvalificēšana - Šķīrējklauzula - Vispārējās tiesas kompetence - Pieļaujamās izmaksas)
   (2017/C 293/32)
   Tiesvedības valoda – angļu
   
      Lietas dalībnieki
   
   
      Prasītāja: ADR Center SpA (Roma, Itālija) (pārstāvji – L. Tantalo, vēlāk A. Guillerme, advokāti)
   
      Atbildētāja: Eiropas Komisija (pārstāvji – sākotnēji J. Estrada de Solà un L. Cappelletti, vēlāk J. Estrada de Solà un S. Delaude)
   
      Priekšmets
   
   Pirmkārt, ar LESD 263. pantu pamatota prasība atcelt Komisijas 2014. gada 27. jūnija Lēmumu C(2014) 4485, final, par daļēju prasītajai izmaksātā finansiālā ieguldījuma atgūšanu, izpildot trīs nolīgumus par subsīdijām, kas ir noslēgti saistībā ar īpašo programmu “Civiltiesības”, un, otrkārt, ar LESD 272. pantu pamatota prasība noteikt Komisijai pienākumu tai izmaksāt atlikušo summu, kas ir izmaksājama atbilstoši trīs nolīgumiem par subsīdijām EUR 49 172,52 apmērā, kā arī zaudējumu atlīdzību un procentus.
   
      Rezolutīvā daļa:
   
   
               1)
            
            
               prasību noraidīt;
            
         
               2)
            
            
               ADR Center SpA atlīdzina Eiropas Komisijas tiesāšanās izdevumus, ieskaitot šīs iestādes izdevumus saistībā ar pagaidu noregulējuma procedūru, un sedz pusi no saviem tiesāšanās izdevumiem, ieskaitot savus izdevumus saistībā ar pagaidu noregulējuma procedūru;
            
         
               3)
            
            
               Komisija atlīdzina pusi no ADR Center tiesāšanās izdevumiem, ieskaitot pusi no tās izdevumiem saistībā ar pagaidu noregulējuma procedūru.
            
         
      (1)  OV C 388, 3.11.2014.